**PROCEDURĂ PRIVIND TRANZACȚIONAREA**

**PE PIAȚA CENTRALIZATĂ A CONTRACTELOR BILATERALE DE GAZE NATURALE**

**MODALITATEA DE TRANZACȚIONARE PRIN LICITAȚIE PUBLICĂ**

**Întocmit: Societatea Operatorul Pieței de Energie Electrică și de Gaze Naturale OPCOM S.A.**

####

* **decembrie 2021 –**

**CUPRINS**

|  |  |
| --- | --- |
|  |  |
| 1. Scop…………………………………………………………….………………………………………………… | 4 |
| 2. Domeniul de aplicare ………………………............................….................................. | 4 |
| 3. Acronime……………………………………………………………............................................. | 4 |
| 4. Definiții…………………………………………………………….……………………………………………. | 5 |
| 5. Legislație de referință ……………………………….…………........................................... | 6 |
| 6. Condiții generale privind funcționarea pieței .......................….…………………………. | 6 |
| 7. Organizarea și desfășurarea sesiunilor de licitație………………………………………………. | 10 |
| 8. Publicarea informațiilor…………………………………………………………………………….……… | 15 |
| 9. Legătura cu participanții la piața centralizată de gaze naturale …………….…..………… | 16 |
| 10. Alte prevederi……………………………………………………………………………………………….. | 16 |
| Anexa 1 Diagrama procesului de funcționare a pieței centralizate a contractelor bilaterale de gaze naturale – modalitatea de tranzacționare PCGN-LP ………….………… | 18 |
| Anexa 2 Anunț de organizare a sesiunii de licitație……………………………………………….… | 19 |
| Anexa 3 Notificare privind oferta inițiatoare vânzare ………………………………….…….….. | 20 |
| Anexa 4 Notificare privind oferta inițiatoare cumpărare ……...……………………………….. | 21 |
| Anexa 5 Intenție participare cu ofertă de răspuns ……………………………………..………….. | 22 |
| Anexa 6 Formular de încheiere a tranzacției - câștigător licitație………………..……………. | 23 |
| Anexa 7 Formular de încheiere a tranzacției - inițiator licitație…………………………………. | 24 |
|  |  |

**LISTA DE CONTROL A REVIZIILOR**

Documentul revizuit:

|  |  |  |  |
| --- | --- | --- | --- |
| Nr. crt. | Rev. | Data | Revizia se referă la: |
| 1 | 1 | Ianuarie 2019 | Actualizarea cu aplicarea prevederilor Ordinului ANRE nr. 105/06.06.2018 pentru aprobarea Regulilor generale privind piețele centralizate de gaze naturale |
| 2 | 2 | Decembrie 2021 | Actualizarea cu aplicarea prevederilor Ordinului ANRE nr. 107/13.10.2021 pentru aprobarea Regulamentului privind cadrul organizat de tranzacționare pe piețele centralizate de gaze naturale administrate de Operatorul Pieței de Energie Electrică și Gaze Naturale OPCOM – S.A. |
|  |  |  |  |
|  |  |  |  |
|  |  |  |  |

1. **SCOP**
	1. Prevederile Procedurii privind tranzacționarea pe piața centralizată a contractelor bilaterale de gaze naturale - modalitatea de tranzacționare prin licitație publică (PCGN-LP), numită în continuare Procedura PCGN-LP, conform căreia contractele sunt atribuite prin licitație publică, sunt în concordanță cu prevederile Regulamentului privind cadrul organizat de tranzacționare pe piețele centralizate de gaze naturale administrate de Operatorul Pieței de Energie Electrică și de Gaze Naturale ”OPCOM” S.A., aprobat prin Ordin al președintelui ANRE.

Procedura PCGN-LP are drept scop:

* Enunțarea principiilor de funcționare a pieței;
* Precizarea condițiilor referitoare la înscrierea pentru participarea la sesiunile de licitație;
* Precizarea condițiilor referitoare la organizarea sesiunilor de licitație pentru tranzacționarea centralizată a contractelor de vânzare-cumpărare de gaze naturale - modalitatea de tranzacționare PCGN-LP;
* Precizarea detaliilor referitoare la publicarea informațiilor.
	1. Principiile care stau la baza atribuirii contractelor pentru livrare de gaze naturale, în condițiile prezentei Proceduri, sunt următoarele:
1. accesul nediscriminatoriu la resursele de gaze naturale, prin licitațiile organizate prin intermediul acestei modalități de tranzacționare, pentru toți participanții la piețele produselor standardizate pe termen mediu și lung de gaze naturale administrată de Operatorul Pieței de Energie Electrică și de Gaze Naturale ”OPCOM” S.A.;
2. folosirea mecanismelor concurențiale pentru atribuirea contractelor care fac obiectul prezentei Proceduri;
3. transparența – prin publicarea în avans, conform termenelor și condițiilor precizate în prezenta Procedură a informațiilor referitoare la contractele ce urmează a fi tranzacționate și sesiunile de licitație aferente, precum și prin publicarea rezultatelor;
4. nediscriminare și obiectivitate - prin aplicarea în mod nediscriminatoriu a criteriilor pentru atribuirea contractelor, întocmai cum acestea sunt precizate prin prezenta procedură, astfel încât participanților la licitații să li se acorde șanse egale de atribuire a contractului.
5. **DOMENIUL DE APLICARE**

 Procedura PCGN-LP se aplică de către OPCOM S.A., în calitate de Operator al piețelor centralizate de gaze naturale și de către participanții la această piață în vederea contractării gazelor naturale la termen, la un preț transparent.

1. **ACRONIME**

Acronimele utilizate în cadrul Procedurii PCGN-LP au următoarele semnificații:

* 1. **ANRE -** Autoritatea Națională de Reglementare în domeniul Energiei;
	2. **OPCOM S.A.** – Operatorul Pieţei de Energie Electrică și de Gaze Naturale „OPCOM” S.A.
	3. **PCGN-LP** – modalitate de tranzacționare pe piața centralizată a contractelor bilaterale de gaze naturale, conform căreia contractele sunt atribuite prin licitație publică;
	4. **PVT** – Punct Virtual de Tranzacționare.
1. **DEFINIȚII**

În înțelesul prezentei proceduri, termenii, expresiile și abrevierile folosite sunt definite conform Legii energiei electrice și a gazelor naturale nr. 123/2012, cu modificările și completările ulterioare, Codul civil, precum și altor acte normative specifice sectorului gazelor naturale, în vigoare. Suplimentar se definesc următorii termeni:

* 1. **Anunț de organizare a sesiunii de licitație** – Document emis de către OPCOM S.A. și publicat pe pagina web a OPCOM S.A. (www.opcom.ro), prin care participanților la piețele produselor standardizate pe termen mediu și lung de gaze naturale le sunt comunicate: data și ora organizării sesiunii de licitație, numele inițiatorului, data limită de transmitere a notificărilor privind participarea cu oferte de răspuns (Anexa nr. 2);
	2. **Cod de identificare a ofertei** – Cod alfanumeric alocat fiecărei oferte prin care aceasta poate fi identificată pe piața centralizată a contractelor bilaterale de gaze naturale – modalitatea de tranzacționare PCGN-LP;
	3. **Contract de vânzare-cumpărare a gazelor naturale pe piața centralizată a contractelor bilaterale de gaze naturale – modalitatea de tranzacționare PCGN-LP** – Contract încheiat între părțile stabilite câștigătoare în urma desfășurării unei sesiuni de licitație organizată pe piața centralizată a contractelor bilaterale de gaze naturale – modalitatea de tranzacționare PCGN-LP. Conținutul și forma contractului, așa cum sunt stabilite de inițiatorul ofertei, sunt ferm acceptate de către participanții la piață care au introdus oferte de răspuns. Acesta este un contract cu executare fermă ce presupune respectarea întocmai a clauzelor publicate, predarea/preluarea gazelor naturale și primirea/plata prețului negociat;
	4. **Participant la piață** – Participant la piețele produselor standardizate pe termen mediu și lung de gaze naturale care îndeplinește condițiile de participare la sesiunile de licitație organizate pe PCGN-LP;
	5. **Perioada de livrare** *–* Intervalul de timp pe parcursul căruia sunt livrate gazele naturale contractate;
	6. **Preț de adjudecare** – Prețul stabilit în timpul sesiunii de licitație pentru atribuirea unui contract bilateral, acceptat ferm de către părțile declarate câștigătoare. Acest preț nu include TVA sau alte taxe, tarife, accize și impozite;
	7. **Tarif de tranzacționare–** Tarif perceput lunar de OPCOM S.A. participanților la piețele produselor standardizate pe termen mediu și lung de gaze naturale pentru fiecare tranzacție încheiată de către aceștia în luna respectivă pe piețele produselor standardizate pe termen mediu și lung de gaze naturale. Valoarea tarifului este exprimată în Lei/MWh și este publicată pe pagina web a OPCOM S.A.;
	8. **Titular de licență** – Persoană juridică deținătoare a unei licențe acordată de ANRE;
	9. **Cheie USB –** Dispozitiv hardware extern care se conectează la calculator și permite participantului la piețele produselor standardizate pe termen mediu și lung de gaze naturale accesarea platformei de tranzacționare în condițiile prevăzute în Contractul de comodat;
	10. **Zi de tranzacționare** – Orice zi lucrătoare stabilită prin Anunțul de organizare a sesiunii de licitație ca dată a sesiunii de licitație;
	11. **Zi lucrătoare**– Zi calendaristică, cu excepția zilelor de sâmbătă, duminică și a oricărei zile declarată sărbătoare legală sau zi liberă.
1. **LEGISLAȚIE DE REFERINȚĂ**
	1. Legea energiei electrice și a gazelor naturale nr. 123/2012, cu modificările și completările ulterioare;
	2. Ordinul președintelui Autorității Naționale de Reglementare în domeniul Energiei nr. 105/2018 pentru aprobarea Regulilor generale privind piețele centralizate de gaze naturale, cu modificările și completările ulterioare;
	3. Regulamentul privind cadrul organizat de tranzacționare pe piețele centralizate de gaze naturale administrate de Operatorul Pieței de Energie Electrică și de Gaze Naturale ”OPCOM” S.A., aprobat prin Ordin al Președintelui ANRE;
	4. Procedura privind înregistrarea participanților la piețele centralizate de gaze naturale administrate de OPCOM S.A..
2. **CONDIȚII GENERALE PRIVIND FUNCȚIONAREA PIEȚEI**
	1. **CONTRACTUL DE VÂNZARE-CUMPĂRARE DE GAZE NATURALE PE PIAȚA CENTRALIZATĂ A CONTRACTELOR BILATERALE DE GAZE NATURALE - MODALITATEA DE TRANZACȚIONARE PCGN-LP**
3. Contractele de vânzare-cumpărare supuse tranzacționării pe piața centralizată a contractelor bilaterale de gaze naturale - modalitatea de tranzacționare PCGN-LP, sunt elaborate de către inițiatorii sesiunilor de licitație în conformitate cu cerințele tehnice, economice și financiare privind predarea/preluarea gazelor naturale pentru care sunt propuse ofertele inițiatoare ale respectivelor sesiuni de licitație.
4. OPCOM SA publică textul contractelor de vânzare-cumpărare aferente ofertelor inițiatoare ce urmează a fi tranzacționate și numele participanților la piață care le înaintează.
5. Este interzisă includerea, în contractul propus, de clauze de modificare sau completare ulterioară prin înțelegerea părților.
6. Participanții înregistrați la piețele produselor standardizate pe termen mediu și lung de gaze naturale care intenționează să participe efectiv la sesiunile de licitații cu oferte de răspuns la ofertele publicate au obligația să verifice cerințele stipulate prin clauzele contractelor de vânzare-cumpărare propuse împreună cu ofertele supuse licitației și să participe la licitație numai pentru acele oferte pentru care contractul de vânzare-cumpărare aferent corespunde cerințelor proprii de consum sau posibilităților proprii de producere-furnizare. Participarea la licitație presupune în mod implicit acceptarea în integralitate a condițiilor contractului de vânzare-cumpărare a gazelor naturale publicat.
	1. **OFERTELE DE GAZE NATURALE**
7. Ofertele de gaze naturale ce fac obiectul prezentei proceduri pot fi:
	* + 1. Oferte inițiatoare publicate în vederea organizării de sesiuni de licitație;
			2. Oferte de răspuns formulate în vederea participării la sesiunile de licitație organizate în baza ofertelor inițiatoare publicate.
8. Ofertele inițiatoare de gaze naturale pot fi de următoarele tipuri:
	* + 1. **Ofertă de vânzare cu preț minim**, publicată în vederea organizării unei sesiuni de licitație pentru primirea de oferte de răspuns de cumpărare. Formularul-tip este prezentat în Anexa 3.
			2. **Ofertă de cumpărare cu preț maxim**, publicată în vederea organizării unei sesiuni de licitație pentru primirea de oferte de răspuns de vânzare. Formularul-tip este prezentat în Anexa 4.
9. Ofertele inițiatoare propuse în vederea tranzacționării pe piața centralizată a contractelor bilaterale de gaze naturale - modalitatea de tranzacționare PCGN-LP, sunt oferte cu caracteristici asumate ferm de către participanții la sesiunile de licitație în cadrul cărora acestea sunt supuse tranzacționării.
10. Ofertele inițiatoare sunt caracterizate prin:
11. *Perioada standard de livrare* a gazelor naturale (data de începere și data de terminare a livrării).
12. *Profilul zilnic al livrărilor*:

 *Livrare în bandă (oferte pentru cantitate zilnică de gaze naturale pe perioada de livrare) (07:00 – 07:00 – zi gazieră)*.

1. *Numărul de contracte.* Reprezintă cantitatea tranzacționată în baza contractului,exprimată în MWh/zi;
2. *Cantitatea totală de gaze naturale* aferentă ofertei ***-*** Qperioada\_livrare (MWh)

Qperioada\_livrare= Qzi x Zperioada\_livrare Unde:

 Qperioada\_livrare= cantitatea de gaze tranzacționată aferentă perioadei de livrare standard ce face obiectul ofertei;

1. Qzi = cantitatea tranzacționată în baza contractului, pentru livrare într-o zi gazieră;

 Zperioada\_livrare= numărul de zile aferent perioadei de livrare standard ce face obiectul ofertei, pe parcursul căreia vor fi livrate gazele naturale.

1. *Modalitatea de atribuire* – totală/parțială

În cazul ofertelor pentru care se acceptă atribuirea parțială a Cantității totale de gaze naturale supuse licitației, se vor preciza numărul corespunzător de contracte (MWh/zi) pentru cantitatea minimă ce poate fi atribuită.

1. *Perioada de livrare a gazelor naturale poate fi de:*
2. 1 săptămână, care începe în ziua de luni a săptămânii, la ora 07:00, ora locală a României, și se termină la ora 07:00, ora locală a României, a următoarei zile de luni;
3. 1 lună, care începe în prima zi a unei luni calendaristice, la ora 07:00, ora locală a României, și se termină la ora 07:00, ora locală a României, în prima zi a următoarei luni calendaristice;
4. 1 trimestru, care începe în prima zi a unui trimestru calendaristic, la ora 07:00, ora locală a României, și se termină la ora 07:00, ora locală a României, în prima zi a următorului trimestru calendaristic;
5. 1 semestru, care începe în prima zi a unui semestru calendaristic, la ora 07:00, ora locală a României, și se termină la ora 07:00, ora locală a României, în prima zi a următorului semestru calendaristic;
6. 1 sezon (sezon rece/sezon cald), corespunzător semestrului gazier, care începe în prima zi a unui semestru gazier, la ora 07:00, ora locală a României, și se termină la ora 07:00, ora locală a României, în prima zi a următorului semestru gazier;
7. 1 an, corespunzător anului calendaristic, care începe în prima zi a unui an calendaristic, la ora 07:00, ora locală a României, și se termină la ora 07:00, ora locală a României, în prima zi a următorului an calendaristic;
8. 1 an, corespunzător anului gazier, care începe în prima zi a unui an gazier, la ora 07:00, ora locală a României, și se termină la ora 07:00, ora locală a României, în prima zi a următorului an gazier.
9. *Data începerii livrării:*
10. Ziua de luni a fiecărei săptămâni, pentru perioadele săptămânale de livrare;
11. Ziua de întâi (01) a fiecărei luni calendaristice, pentru perioadele lunare de livrare;
12. Zilele de 01 ianuarie, 01 aprilie, 01 iulie, 01 octombrie, pentru perioadele trimestriale de livrare;
13. Zilele de 01 ianuarie, 01 iulie, pentru perioadele semestriale de livrare;
14. Zilele de 01 octombrie, 01 aprilie, pentru perioadele sezoniere de livrare, corespunzătoare semestrului gazier;
15. Zilele de 01 ianuarie, pentru perioadele anuale de livrare, corespunzătoare anului calendaristic;
16. Zilele de 01 octombrie, pentru perioadele anuale de livrare, corespunzătoare anului gazier.
17. *Prețul de pornire a licitației, exprimat în Lei/MWh, reprezintă prețul gazelor* naturale propus de inițiatorul licitației, exclusiv TVA sau alte taxe, tarife, accize și impozite. În situația în care produsul supus tranzacționării se referă la gaze naturale din înmagazinare, prețul de pornire a licitației, exprimat în Lei/MWh, va conține și tarifele aferente serviciilor de înmagazinare. Prețul propus prin ofertă diferă în funcție de tipul acesteia:
	* + 1. **Preț minim** - în cazul licitațiilor organizate pentru oferte de vânzare publicate,
			2. **Preț maxim** - în cazul licitațiilor organizate pentru oferte de cumpărare publicate.
18. *Locul de livrare:* PVT
19. Perioada de livrare, respectiv data de începere a livrării fizice stipulate în contractele aferente ofertelor propuse spre publicare se stabilesc de către participanții la piață, în conformitate cu prevederile art. 6.2.4 lit. f) și g). În vederea încheierii contractului, data de începere a livrării fizice poate fi cel mai devreme în prima zi calendaristică după 3 (trei) zile lucrătoare de la data licitației (exclusiv ziua licitației).
20. Ofertele de răspuns formulate în vederea participării la sesiunile de licitație organizate în baza ofertelor inițiatoare publicate sunt oferte simple ”cantitate (nr. de contracte) – preț” și presupun acceptarea cu fermitate a caracteristicilor ofertei inițiatoare publicate față de care sunt formulate.
	1. **PENALITĂȚI**
		1. Participantul/Participanţii plăteşte/plătesc OPCOM - S.A., în termen de 5 zile lucrătoare, o sumă penalizatoare în cuantum de 5% din valoarea ofertei iniţiatoare în cazul retragerii ofertei inițiatoare înainte de data organizării licitației, respectiv 10% din valoarea tranzacției în cazul refuzului semnării contractului propus de inițiatorul licitației, de către una din părți/ambele părți sau a prezentării unui contract neconform pentru o tranzacție rezultată în urma sesiunii de licitație.
		2. După încasarea sumei penalizatoare, OPCOM SA repartizează și asigură, în termen de 5 zile lucrătoare, virarea acesteia după cum urmează:
			1. în mod egal, părților care au depus oferte de răspuns, în cazul în care a fost retrasă o ofertă înaintată de un participant inițiator;
			2. în mod egal, părților care au introdus oferte pentru acel instrument, în cazul refuzului încheierii contractului de către părțile din cadrul unei tranzacții;
			3. participantului care are calitatea de contraparte în tranzacție, în cazul refuzului încheierii contractului de către o singură parte;
			4. în favoarea OPCOM SA în cazul în care atât participantul inițiator cât și participantul cu ofertă de răspuns refuză încheierea contractului în forma propusă de inițiator și aceștia au fost singurii participanți la sesiunea de licitație.
		3. Refuzul încheierii contractului în urma sesiunii de tranzacționare sau prezentarea unui contract neconform cu contractul publicat de inițiator și cu rezultatul sesiunii de licitație constituie abatere de la regulile de tranzacționare și va fi înregistrată în Registrul de penalități și abateri.
		4. Între data constatării abaterii și data efectuării plății sumei penalizatoare, participantul în cauză este suspendat în mod automat de la piață. Data efectuării plății se consideră data când se creditează contul bancar al OPCOM SA.
		5. Participantul care este penalizat va suporta toate comisioanele bancare aferente plății sumei penalizatoare către OPCOM SA.
		6. OPCOM - S.A. este exonerat de orice obligaţie de plată către părţile prevăzute la art. 6.3.2. lit. a) - c) atât timp cât participanţii prevăzuţi la art. 6.3.1. nu îşi achită obligaţiile de plată către OPCOM - S.A.
	2. **TARIFE**

**6.4.1.** În calitate de operator al piețelor centralizate de gaze naturale, pentru activitățile și serviciile desfășurate, OPCOM SA percepe Tariful de tranzacționare. Valoarea tarifului este exprimată în Lei/MWh și este publicată pe pagina web a OPCOM SA.

1. **ORGANIZAREA ȘI DESFĂȘURAREA SESIUNILOR DE LICITAȚIE**
	1. **INIȚIEREA SESIUNILOR DE LICITAȚIE**
		1. Participanții la piață interesați în propunerea de oferte care să fie supuse licitației transmit la OPCOM SA, ofertele inițiatoare, conform Anexelor 3 și 4 la prezenta Procedură, împreună cu contractele aferente, conform programului de primire a ofertelor inițiatoare publicat pe pagina web a OPCOM SA, în secțiunea dedicată pieței centralizate a contractelor bilaterale de gaze naturale - modalitatea de tranzacționare PCGN-LP.
		2. După primirea contractului și ofertei inițiatoare aferente ce îndeplinesc condițiile precizate în prezenta Procedură în vederea publicării lor, OPCOM SA întocmește Anunțul de organizare a sesiunii de licitație în care se precizează Codul de identificare a ofertei, data licitației și ora organizării sesiunii de licitație.
		3. Anunțul de organizare a sesiunii de licitație și oferta propusă pentru a fi supusă licitației împreună cu contractul aferent sunt publicate pe pagina web a OPCOM SA, în secțiunea dedicată pieței centralizate a contractelor bilaterale de gaze naturale - modalitatea de tranzacționare PCGN-LP, începând cu prima zi lucrătoare imediat următoare înregistrării ofertelor pentru publicare la OPCOM SA, pentru o perioadă de minim 5 (cinci) zile lucrătoare, considerând inclusiv ziua publicării ofertelor și exclusiv data licitației.
		4. În următoarele situații OPCOM SA poate, la solicitarea formulată în scris a participantului inițiator, reprograma sesiunea de licitație:
			1. În cazul unei oferte inițiatoare anulate de către OPCOM SA din cauza faptului că nu a fost transmisă nicio notificare privind intenția de participare la licitație cu oferte de răspuns în termenul prevăzut conform termenului precizat în anunțul de organizare a licitației;
			2. În cazul în care în urma desfășurării sesiunii de licitație nu a fost atribuită cantitatea totală de gaze naturale aferentă ofertei inițiatoare.
		5. Solicitarea de reprogramare a unei sesiuni de licitație se transmite în scris până cel mai târziu în ziua lucrătoare următoare, la sfârșitul programului de primire a ofertelor inițiatoare publicat pe pagina web a OPCOM SA.
		6. Termenul minim de republicare a unei oferte este de 1 (o) zi lucrătoare cu respectarea următoarelor condiții:
			1. Termenul include ziua publicării ofertei și exclude data transmiterii solicitării de reprogramare și data licitației;
			2. Data de organizare a sesiunii de licitație reprogramate trebuie să respecte termenul stabilit prin art. 6.2.5 din prezenta Procedură cu privire la data de începere a livrării.
		7. În cazul ofertelor reprogramate, inițiatorul licitației poate decide modificarea condițiilor de preț și cantitate, propuse prin oferta publicată pentru sesiunea de licitație organizată anterior, după cum urmează:
			1. Modificarea în sens concurențial a prețului (creșterea prețului de cumpărare, respectiv scăderea prețului de vânzare);
			2. Reducerea cantității totale de gaze naturale ofertate în sesiunea de licitație organizată anterior și/sau a cantității minime;
			3. Schimbarea caracteristicii ofertei din ofertă cu atribuire totală în ofertă cu atribuire parțială sau din ofertă cu atribuire parțială în ofertă cu atribuire totală, cu menținerea sau reducerea cantității totale de gaze naturale ofertate;
			4. În cazul în care oferta publicată anterior pentru care se solicită republicarea preciza atribuirea parțială a ofertei, inițiatorul licitației trebuie să țină cont de cantitatea deja atribuită astfel încât suma cantității ofertei reprogramate și a cantității atribuite să nu depășească cantitatea ofertei inițiale.
		8. Identitatea participanților la licitație va rămâne anonimă pe toată durata sesiunii de licitație.
	2. **RETRAGEREA OFERTELOR ȘI ANULAREA SESIUNILOR DE LICITAȚIE**

### Participanții ce au înaintat oferte inițiatoare în vederea publicării lor și organizării de sesiuni de licitație pot decide retragerea ofertelor inițiatoare până înainte de ora de începere a sesiunii de licitație cu asumarea prevederilor Regulamentului privind cadrul organizat de tranzacționare pe piețele centralizate de gaze naturale administrate de OPCOM SA și ale prezentei Proceduri, referitoare la penalități în cazul retragerii ofertei inițiatoare.

### În cazul în care pentru o ofertă publicată nu a fost transmisă nicio notificare privind intenția de participare la licitație cu oferte de răspuns conform termenului precizat în Anunțul de organizare a sesiunii de licitație, OPCOM SA informează reprezentanții participantului la piață care a depus oferta inițiatoare și declară sesiunea de licitație anulată ca urmare a faptului că nu au fost îndeplinite condițiile necesare pentru depunerea ofertelor de răspuns și publică pe pagina web a OPCOM SA anunțul de anulare.

### Participanții la piață, care au transmis notificarea privind intenția de participare la licitație cu oferte de răspuns, pot decide în orice moment să nu participe la sesiunile de licitație pentru care au notificat intenția de participare. Nu vor fi aplicate penalități urmare a retragerii unei oferte de răspuns sau renunțării la dreptul de participare cu oferte de răspuns.

* 1. **DESFĂȘURAREA SESIUNILOR DE LICITAȚIE**
		1. Pentru fiecare ofertă inițiatoare depusă la OPCOM SA se va organiza o sesiune de licitație, în ziua de tranzacționare și la ora stabilite de către OPCOM SA prin anunțul de organizare a sesiunii de licitație, care se va desfășura, conform programului publicat pe pagina web a OPCOM SA, în două etape succesive:
		2. Etapa de licitare;
		3. Etapa de validare a ofertelor de răspuns și de stabilire a ofertelor câștigătoare.
		4. OPCOM SA introduce în platforma de tranzacționare, în ziua publicării anunțului de organizare a sesiunii de licitație, în numele participantului inițiator, oferta pentru care s-a inițiat sesiunea de licitație, respectiv cantitatea (numărul de contracte) și prețul solicitat prin oferta notificată.
	2. **ETAPA DE LICITARE**
		1. Participanții la piață se vor conecta la platforma de tranzacționare de la stațiile de lucru proprii utilizând pentru conectare cheia USB.
		2. Participanții interesați în transmiterea de oferte de răspuns, care au notificat participarea la sesiunea de licitație, vor introduce în platforma de tranzacționare ofertele proprii precizând cantitatea (numărul de contracte) și prețul ofertat.
		3. În cazul în care un participant la piață se află în imposibilitatea de a accesa platforma de tranzacționare, acesta poate solicita OPCOM SA introducerea sau anularea de oferte în numele său, prin completarea formularului „oferta de răspuns” din Anexa nr. 5 la prezenta Procedură și transmiterea acestuia pe e-mail/fax după anunțarea telefonică prealabilă a OPCOM SA.
		4. Solicitările de introducere/anulare a ofertelor de către OPCOM SA pot fi transmise cel mai târziu până cu 10 minute înainte de terminarea etapei de licitare.
		5. Ofertele de răspuns pot fi introduse la prețuri:
1. mai mici sau egale, în cazul ofertelor de vânzare răspuns la oferte inițiatoare de cumpărare;
2. mai mari sau egale, în cazul ofertelor de cumpărare răspuns la oferte inițiatoare de vânzare.
	* 1. Cantitatea aferentă ofertelor de răspuns trebuie să fie în concordanță cu cea propusă prin oferta inițiatoare și cu modalitatea de atribuire, specificate prin aceasta.
		2. Ofertele de răspuns pot fi introduse, modificate sau retrase pe tot parcursul sesiunii de licitație, funcție de evoluția pieței și strategia proprie de contractare.
		3. Platforma de tranzacționare actualizează și ordonează în mod automat, în timp real, în funcție de cel mai bun preț, toate ofertele de răspuns valide introduse, pentru ca acestea să poată fi vizualizate de către toți participanții la licitație.
		4. Ordonarea în funcție de preț se realizează în ordine descrescătoare, dacă ofertele introduse sunt de cumpărare, și în ordine crescătoare, dacă ofertele introduse sunt de vânzare. În cazul introducerii mai multor oferte cu același preț, ordonarea acestora se face în funcție de marca de timp. Orice modificare adusă unei oferte presupune anularea automată de către platforma de tranzacționare a ofertei inițiale, care a fost modificată, și atribuirea de către platforma de tranzacționare a unei noi mărci de timp, corespunzătoare momentului modificării ofertei inițiale. Această modificare poate avea consecințe asupra plasării ofertei în ansamblul pieței.
	1. **ETAPA DE VALIDARE A OFERTELOR DE RĂSPUNS ȘI STABILIRE A OFERTELOR CÂȘTIGĂTOARE**
		1. OPCOM SA va anula ofertele de răspuns care au fost introduse în platforma de tranzacționare dacă acestea au fost introduse cu alte caracteristici decât cele stabilite prin oferta inițiatoare.
		2. În cazul în care un participant a introdus mai multe oferte de răspuns, va rămâne activă în platforma de tranzacționare ultima ofertă înregistrată. OPCOM SA va anula toate celelalte oferte.
		3. La încheierea perioadei de timp alocată pentru introducerea ofertelor de răspuns, OPCOM SA stabilește câștigătorul/câștigătorii sesiunii de licitație pe baza ordinelor existente.
		4. Principiile pe baza cărora este derulat procesul de stabilire a ofertelor câștigătoare sunt următoarele:
		5. Sunt respectate regulile de ordonare a ofertelor funcție de preț și marca de timp. Respectiv, ofertele de cumpărare de răspuns sunt ordonate descrescător iar ofertele de vânzare de răspuns sunt ordonate crescător. Astfel, cea mai bună ofertă de cumpărare este oferta care propune cel mai mare preț de cumpărare iar cea mai bună ofertă de vânzare este oferta care propune cel mai mic preț de vânzare. În cazul în care două sau mai multe oferte de răspuns propun același preț, ordonarea se face funcție de marca de timp;
		6. Ofertele de cumpărare vor fi declarate câștigătoare în ordinea descrescătoare a prețului ofertat, respectiv prima ofertă de cumpărare câștigătoare va fi oferta de cumpărare cu prețul cel mai mare, iar în cazul a două sau mai multe oferte de cumpărare care propun același preț, oferta cu marca de timp mai îndepărtată;
		7. Ofertele de vânzare vor fi declarate câștigătoare în ordine crescătoare a prețului ofertat, respectiv prima ofertă de vânzare câștigătoare va fi oferta de vânzare cu prețul cel mai mic, iar în cazul a două sau mai multe oferte de vânzare care propun același preț, oferta cu marca de timp mai îndepărtată;
		8. Este respectată regula aferentă modalității de atribuire a cantității aferente ofertelor inițiatoare, respectiv atribuire totală sau parțială;
		9. Procesul de stabilire a ofertelor câștigătoare se încheie în momentul în care întreaga cantitate aferentă ofertelor compatibile a fost atribuită;
		10. Cantitatea atribuită este cea aferentă cantității comune ofertelor aflate în situație de compatibilitate de preț;
		11. Prețul de adjudecare la care se vor încheia tranzacțiile este prețul celei mai bune oferte/celor mai bune oferte de răspuns, în ordinea concurențială a prețurilor, luând în considerare marca de timp aferentă fiecărui ordin.
		12. În cazul în care o ofertă de răspuns nu poate fi declarată câștigătoare datorită modalității de atribuire stabilită de către inițiator cu privire la cantitatea totală de gaze naturale ofertate, procesul de stabilire a ofertelor câștigătoare va continua în conformitate cu principiile precizate la art. 7.3.15. din prezenta Procedură.

**PERSOANE AUTORIZATE**

* + 1. Participantul la piață va desemna și va comunica OPCOM SA numele și datele de contact ale reprezentanților săi având drept de a introduce, modifica și/sau anula ofertele propuse precum și de a lua hotărâri privitor la participarea la licitație, în numele său.
		2. Participantul la piață se va asigura asupra posibilității contactării de către OPCOM SA a cel puțin unuia dintre reprezentanții desemnați, pe parcursul sesiunilor de licitație la care aceștia s-au înscris în tranzacționare.

**ÎNCHEIEREA SESIUNII DE LICITAȚIE**

* + 1. După încheierea sesiunii de licitație, dar nu mai târziu de ora 18:00 a zilei în care aceasta a fost organizată, OPCOM SA va publica pe pagina sa de web ([www.opcom.ro](http://www.opcom.ro)) în secțiunea dedicată modalității de tranzacționare PCGN-LP rezultatele licitației, respectiv:
1. codul produsului tranzacționat;
2. volumul tranzacţionat și numărul de tranzacţii încheiate;
3. prețul minim de tranzacționare;
4. prețul maxim de tranzacționare;
5. prețul mediu de tranzacționare, calculat ca medie ponderată;
6. numărul de participanţi la piaţă care au depus minimum o ofertă în piaţă, indiferent de sensul acesteia – vânzare sau cumpărare;
	* 1. În maxim 24 ore de la închiderea sesiunii de licitație, OPCOM SA transmite participanților la piață Formularul de încheiere a tranzacției, conform rezultatelor sesiunii de licitație, utilizând modelele prevăzute în Anexa nr. 6 și Anexa nr. 7 la prezenta Procedură.
		2. Urmare datelor publicate și/sau celor transmise participanților la licitație după încheierea licitației, în termen de 1 (o) zi lucrătoare de la data sesiunii de licitație, exclusiv data acesteia, pot fi formulate contestații privind rezultatul licitației. Aceste contestații sunt soluționate în termen de 1 (o) zi lucrătoare de la data primirii contestației.
		3. Tranzacțiile efectuate se consemnează de către părți prin semnarea și depunerea la OPCOM SA, în termen de maxim 2 (două) zile lucrătoare de la data comunicării rezultatelor licitației, a contractului de vânzare-cumpărare a gazelor naturale publicat împreună cu oferta inițiatoare, cu respectarea întocmai a acestuia și a ofertelor atribuite, conform prezentei Proceduri.
		4. OPCOM SA va verifica contractele depuse și, în cazul în care nu sunt respectate întocmai prevederile prezentei Proceduri, OPCOM SA va semnala participanților abaterile de la forma și conținutul contractului de vânzare-cumpărare a gazelor naturale publicat împreună cu oferta inițiatoare și va solicita remedierea acestor abateri.
		5. În cazul în care abaterile sesizate conform prezentei Proceduri nu sunt remediate în termen de maxim 1 (o) zi lucrătoare (exclusiv ziua transmiterii solicitării), OPCOM SA solicită plata sumei penalizatoare de la fiecare participant în culpă, anunţă public identitatea acestuia, suspendă participanţii în cauză de la tranzacţionare până la plata penalizării și sesizează ANRE asupra neconformităţilor înregistrate. Contractele neconforme sunt nevalide și nu produc efecte juridice.

**ÎNTRERUPEREA ACCIDENTALĂ A SESIUNII DE LICITAȚIE ȘI RELUAREA ACESTEIA**

* + 1. Sesiunea de licitație poate fi întreruptă de către reprezentanții OPCOM SA autorizați în astfel de situații, în cazul unui eveniment sau al unui complex de condiții de natură să împiedice desfășurarea sesiunii de licitație, pe fondul defectării sistemelor tehnice sau de comunicație. Aceste evenimente și condiții includ, dar nu sunt limitate la: defectarea platformei de tranzacționare din diverse cauze, defecțiuni ale serverului platformei de tranzacționare, ale majorității terminalelor participanților la piață, ori avarii ale sistemului de alimentare cu energie a platformei de tranzacționare ori ale unor subsisteme componente (internet, rețea internă).
		2. În cazul în care sesiunea de licitație se întrerupe de către reprezentanții OPCOM SA sau platforma de tranzacționare este oprită automat din cauze tehnice (distinct de oprirea platformei de tranzacționare de către reprezentanții OPCOM SA), ca o consecință a unor evenimente sau condiții descrise în prezenta Procedură, reluarea tranzacțiilor se va face de îndată ce condițiile vor permite desfășurarea normală a sesiunii de licitație.
		3. Participanții la piață vor fi anunțați asupra deciziilor luate în situațiile precizate în prezentul capitol, fie prin intermediul platformei de tranzacționare, fie prin alte mijloace (telefon, fax, e-mail).
1. **PUBLICAREA INFORMAȚIILOR**
2. OPCOM SA publică și actualizează pe pagina sa web următoarele documente:
3. Actele normative ce reglementează, precum și documentele tip privind funcționarea pieței centralizate a contractelor bilaterale de gaze naturale - modalitatea de tranzacționare PCGN-LP, respectiv:
4. Regulamentul privind cadrul organizat de tranzacționare pe piața centralizată de gaze naturale administrată de OPCOM SA;
5. Procedura privind tranzacționarea pe piața centralizată a contractelor bilaterale de gaze naturale - modalitatea de tranzacționare PCGN-LP;
6. Modelul Notificării privind oferta inițiatoare de vânzare pe piața centralizată a contractelor bilaterale de gaze naturale - modalitatea de tranzacționare PCGN-LP;
7. Modelul Notificării privind oferta inițiatoare de cumpărare pe piața centralizată a contractelor bilaterale de gaze naturale - modalitatea de tranzacționare PCGN-LP;
8. Modelul ofertei de răspuns pe piața centralizată a contractelor bilaterale de gaze naturale - modalitatea de tranzacționare PCGN-LP utilizată pentru notificarea ofertei în vederea introducerii sale în platforma de tranzacționare de către OPCOM SA;
9. Lista participanților la piețele produselor standardizate pe termen mediu și lung de gaze naturale. Această listă este actualizată în cazul în care este înregistrat un nou participant la piețele produselor standardizate pe termen mediu și lung de gaze naturale, în cazul în care un participant se retrage, este suspendat sau este revocat de la piețele produselor standardizate pe termen mediu și lung de gaze naturale, la data la care cazurile menționate devin efective;
10. Anunțurile privind organizarea sesiunilor de licitație împreună cu ofertele inițiatoare și contractele aferente acestora;
11. Tariful de tranzacționare, Tariful de administrare și Tariful de înscriere pe piețele centralizate de gaze naturale;
12. Anunțul de anulare, în cazul în care pentru o sesiune de licitație anunțată nu a fost transmisă nicio notificare privind participarea la licitație cu oferte de răspuns, conform termenului precizat în anunțul privind sesiunea de licitație;
13. Rezultatele sesiunilor de licitație;
14. Justificarea întreruperii sesiunii de licitație, în cazul în care sesiunea de licitație este întreruptă conform prevederilor prezentei Proceduri.
15. Informațiile publicate împreună cu anunțul de organizare a sesiunii de licitație, respectiv lista ofertelor propuse de către participanții ce au inițiat sesiuni de licitație precum și rezultatele sesiunilor de licitație, vor fi menținute pe pagina web a OPCOM SA pentru o perioadă de 2 (doi) ani.
16. În cazul în care există contestații formulate de către participanții la piața centralizată de gaze naturale, acestea, precum și modul lor de soluționare, sunt publicate pe pagina web a OPCOM SA ([www.opcom.ro](http://www.opcom.ro)).
17. **LEGĂTURA CU PARTICIPANȚII LA PIAȚA CENTRALIZATĂ DE GAZE NATURALE**
18. Schimbul de date și informații cu participanții la piață se va realiza prin una dintre următoarele modalități: prin poștă cu confirmare de primire, prin curier, prin fax, prin e-mail, telefonic.
19. Toate comunicările privind: modificarea datelor de contact ale societății notificate OPCOM SA, privind modificarea persoanelor autorizate să tranzacționeze și/sau a celor împuternicite pentru reprezentarea societății în relația cu OPCOM SA, vor fi asumate prin documente înregistrate și eventual ștampilate, semnate de reprezentantul legal al societății.
20. **ALTE PREVEDERI**
21. OPCOM SA transmite ANRE informațiile cu privire la tranzacțiile încheiate pe piața centralizată a contractelor bilaterale de gaze naturale – modalitatea de tranzacționare PCGN-LP din fiecare sesiune de licitație, în formatul și cu periodicitatea solicitate de către ANRE.
22. Prevederile Procedurii PCGN-LP sunt completate de drept și în mod automat cu prevederile legislației de referință precizată la Capitolul 5, precum și cu modificările și completările ulterioare ale acestor documente.

**DIAGRAMA PROCESULUI DE FUNCȚIONARE A PIEȚEI CENTRALIZATE A CONTRACTELOR BILATERALE DE GAZE NATURALE – MODALITATEA DE TRANZACȚIONARE PCGN - LP**

**Anexa 1**

Transmiterea de către participanții la piață în vederea organizării sesiunilor de licitații a notificărilor privind ofertele inițiatoare de vânzare/cumpărare de gaze naturale și a contractelor aferente

Publicarea de către OPCOM SA a Anunțului de organizare a sesiunii de licitație

(timp de minim 5 zile lucrătoare)

Transmiterea de către participanții la piață a notificărilor privind participare la licitație cu oferte de răspuns

Aplicarea de către OPCOM SA a penalităților în cazul retragerii ofertelor inițiatoare și în condițiile în care pentru ofertele inițiatoare retrase au fost depuse oferte de răspuns

Etapa de licitare

 Data licitației

Etapa de validare a ofertelor

 de răspuns și stabilire

 a ofertelor câștigătoare

Transmiterea formularelor de încheiere a de tranzacțiilor

Verificarea de către OPCOM SA a conformității contractului semnat și depus și aplicarea penalităților în cazul refuzului încheierii contractului sau refuzului încheierii contractului cu respectarea întocmai a conținutului și formei contractului standard și a rezultatelor sesiunii de licitație

Încheierea de către participanții la piață a contractelor de vânzare/cumpărare gaze naturale – conform tranzacțiilor confirmate de către OPCOM SA (în maxim 2 zile lucrătoare de la data licitației)

 **Anexa 2**

**Anunț de organizare a sesiunii de licitație**

**în data de …, ora...**

**..............**

**pentru oferta cu codul specific \_......……….**

În conformitate cu prevederile Regulamentului privind cadrul organizat de tranzacționare pe piețele centralizate de gaze naturale administrate de Operatorul Pieței de Energie Electrică și de Gaze Naturale ”OPCOM” SA, aprobat prin Ordinul președintelui ANRE nr. ..... și Procedurii PCGN-LP,

Operatorul Pieței de Energie Electrică și de Gaze Naturale „OPCOM” SA organizează în data de ……, ora....., conform programului publicat pe pagina web a OPCOM SA, sesiunea de licitație destinată atribuirii următoarei oferte inițiatoare:

|  |  |  |  |  |  |
| --- | --- | --- | --- | --- | --- |
| Tipul ofertei(vânzare/cumpărare) | Perioada de livrare | Atribuire totală/parțială | Nr. Contracte ofertate(MWh/zi) | Cantitate totală ofertată (MWh) | Preț(Lei/MWh) |
|  |  |  |  |  |  |

Participantul la piața produselor standardizate pe termen mediu și lung de gaze naturale care a propus oferta inițiatoare este ………

Participanții la piața produselor standardizate pe termen mediu și lung de gaze naturale ce doresc să participe cu oferte de răspuns pot consulta caracteristicile ofertei propuse și condițiile contractului de vânzare/cumpărare aferent ofertei pe pagina web a OPCOM SA ([www.opcom.ro](http://www.opcom.ro)) în meniul destinat ofertelor și rezultatelor pentru piața centralizată a contractelor bilaterale de gaze naturale – modalitatea de tranzacționare PCGN-LP.

În vederea înscrierii la licitație participanții trebuie să transmită o notificare privind intenția de participare cu oferte de răspuns până cel mai târziu ……, ora …….

Data

………………………

Director General,

 **Anexa 3**

Nr. Ieșire participant ...........…..........din data………………

Nr. Intrare OPCOM SA.……............din data……………...

**NOTIFICARE privind**

**OFERTA INIȚIATOARE DE VÂNZARE**

Către OPCOM SA

Bd. Hristo Botev 16-18, sectorul 3, București

Societatea ...........................................................................................................................

cu sediul în…….....................................................................................................................,

înregistrată la Oficiul Registrului Comerțului al ........................, cu numărul ............................

reprezentată prin director general ........................................................................................,

în conformitate cu prevederile Procedurii PCGN-LP, solicit înregistrarea pentru atribuirea pe această piață a următoarei oferte de vânzare pentru a fi notificată ca ofertă inițiatoare:

Număr de contracte ……… MWh/zi

Prețul minim de atribuire.......…Lei/MWh

Perioada de livrare...........

Cantitatea totală …… MWh

Modalitatea de atribuire (totală/parțială)

Numărul de contracte (MWh/zi) pentru cantitatea minimă ce poate fi atribuită.......

Livrare în PVT

În cazul atribuirii cantității, în totalitate sau în parte propusă prin ofertă, ne obligăm să încheiem contractele de vânzare-cumpărare cu respectarea întocmai a formei și conținutului contractului publicat împreună cu oferta și a rezultatelor notificate de către OPCOM SA în calitate de operator al piețelor centralizate de gaze naturale.

Data

..............

Director General,

**Anexa 4**

Nr. Ieșire participant ...........…..........din data………………

Nr. Intrare OPCOM SA.……............din data……………...

**NOTIFICARE privind**

**OFERTA INIȚIATOARE DE CUMPĂRARE**

Către OPCOM SA

Bd. Hristo Botev 16-18, sectorul 3, București

Societatea ...........................................................................................................................

cu sediul în…….....................................................................................................................,

înregistrată la Oficiul Registrului Comerțului al ........................, cu numărul ............................

reprezentată prin director general ........................................................................................,

în conformitate cu prevederile Procedurii PCGN-LP, solicit înregistrarea pentru atribuirea pe această piață a următoarei oferte de cumpărare pentru a fi notificată ca ofertă inițiatoare:

Număr de contracte ……… MWh/zi

Prețul maxim de atribuire.......…Lei/MWh

Perioada de livrare

Cantitatea totală ……..MWh

Modalitatea de atribuire (totală/parțială)

Numărul de contracte (MWh/zi) pentru cantitatea minimă ce poate fi atribuită.......

Livrare în PVT

În cazul atribuirii cantității, în totalitate sau în parte propusă prin ofertă, ne obligăm să încheiem contractele de vânzare-cumpărare cu respectarea întocmai a formei și conținutului contractului publicat împreună cu oferta și a rezultatelor notificate de către OPCOM SA în calitate de operator al piețelor centralizate de gaze naturale.

Data

..............

Director General,

**Anexa 5**

Nr. Ieșire participant ...........…..........din data………………

Nr. Intrare OPCOM SA.……............din data……………...

**INTENȚIE PARTICIPARE CU OFERTĂ DE RĂSPUNS**

la oferta …….………propusă de…………………

*(se va preciza codul ofertei din anunțul de organizare a licitației)*

Către OPCOM SA

Bd. Hristo Botev 16-18, sectorul 3, București

Societatea ...........................................................................................................................

cu sediul în…….....................................................................................................................,

înregistrată la Oficiul Registrului Comerțului al ........................, cu numărul ............................

reprezentată prin director general ........................................................................................,

în conformitate cu prevederile Procedurii privind tranzacționarea pe piața centralizată a contractelor bilaterale de gaze naturale – modalitatea de tranzacționare PCGN-LP, solicit înregistrarea pentru tranzacționare pe această piață, în cadrul sesiunii de licitație din data …… organizată pentru atribuirea ofertei ..................... *(se va preciza codul din anunțul de licitație alocat ofertelor inițiatoare pentru care se lansează oferta de răspuns).*

Am luat la cunoștință asupra condițiilor contractului publicat împreună cu oferta față de care lansăm prezenta intenție de participare cu ofertă de răspuns.

În cazul atribuirii ofertei ne obligăm să încheiem contractul bilateral cu respectarea întocmai a formei și conținutului contractului publicat împreună cu oferta și a rezultatelor notificate de către OPCOM SA în calitate de operator al piețelor centralizate de gaze naturale.

Data

.......................

Director General,

Persoană desemnată pentru introducerea ofertelor pe piața produselor standardizate pe termen mediu și lung de gaze naturale,

(Nume, Prenume, Semnătură)

**Anexa 6**

**FORMULAR DE ÎNCHEIERE A TRANZACȚIEI - CÂȘTIGĂTOR LICITAȚIE**

Nr. Ieșire OPCOM SA …................din data….................

Nr. Intrare participant …..................din data…..................

Către: *(Nume participant la piață )*

Referitor la rezultatul sesiunii de licitație din data de ………..

Stimate domnule/ Stimată doamnă *(funcția)*,

Vă facem cunoscut faptul că, în urma desfășurării sesiunii de licitație, pe PCGN-LP, pentru oferta *(codul ofertei publicate)* ………… din data de ……, ora ………, societatea …… a fost desemnată câștigătoare pentru „x” MWh/zi la prețul de ……… Lei/MWh.

În conformitate cu prevederile Procedurii PCGN-LP, părților le revine obligația semnării contractului bilateral în termen de maxim 2 zile lucrătoare de la data prezentei comunicări, respectiv până la data de ........., cu respectarea întocmai a conținutului și formei contractului publicat împreună cu oferta și a rezultatelor notificate prin prezentul mesaj de către OPCOM SA în calitate de operator al piețelor centralizate de gaze naturale.

Totodată, vă informăm că la data semnării contractului, părților le revine obligația transmiterii contractului semnat la OPCOM SA pentru verificarea conformității cu contractul publicat și plății facturii aferente tarifului de tranzacționare.

Cu respect,

Director General,

**Anexa 7**

**FORMULAR DE ÎNCHEIERE A TRANZACȚIEI - INIȚIATOR LICITAȚIE**

Nr. Ieșire OPCOM SA …................din data….................

Nr. Intrare participant …..................din data…..................

Către: *(Nume participant la piață )*

Referitor la rezultatul sesiunii de licitație din data de ………..

Stimate domnule/ Stimată doamnă *(funcția),*

Vă facem cunoscut faptul că în urma desfășurării sesiunii de licitație, pe PCGN-LP, pentru oferta *(codul ofertei publicate)* …………, din data de ………, ora …………, au fost desemnați câștigători următorii participanți:

* „Nume societate câștigătoare Y” pentru „y” MWh/zi la prețul de ……….. Lei/MWh,
* „Nume societate câștigătoare Z” pentru „z” MWh/zi la prețul de ……….. Lei/MWh.

În conformitate cu prevederile Procedurii PCGN-LP, părților le revine obligația semnării contractului bilateral în termen de maxim 2 zile lucrătoare de la data prezentei comunicări, respectiv până la data de ……, cu respectarea întocmai a conținutului și formei contractului publicat împreună cu oferta și a rezultatelor notificate prin prezentul mesaj de către OPCOM SA în calitate de operator al piețelor centralizate de gaze naturale.

Totodată, vă informăm că la data semnării contractului, părților le revine obligația transmiterii contractului semnat la OPCOM SA pentru verificarea conformității cu contractul publicat și plății facturii aferente tarifului de tranzacționare .

Cu respect,

Director General,